Kritika HDP

Raspisan natječaj za kratku priču „Biber“
2025-12-27 - 2026-05-24
Na Dan ljudskih prava, 10. 12. 2025. godine, raspisan je sedmi natječaj za kratku priču Biber. Kratke priče mogu slati autorice i autori koji pišu na albanskom, makedonskom, bosanskom, crnogorskom, hrvatskom ili srpskom jeziku.
Teme sedmog natječaja su proširene, pa autorice i autori mogu birati na koju će odgovoriti.
Nemojte odustati od tradicionalnih tema natječaja Biber: uz priče koje tematiziraju pomirenje u kontekstu zaostavštine ratova i nasilja u zemljama bivše Jugoslavije, u obzir dolaze i priče koje mogu doprinijeti boljem razumijevanju među ljudima, smanjenju mržnje i razgradnji predrasuda, antiratne priče, priče koje se bave suočavanjem s prošlošću, razgradnjom slika o neprijateljima, suosjećanjem s drugima, hrabre priče koje se usuđuju hodati u „neprijateljskim“ cipelama, priče koje pomiču granice i otvaraju putove za izgradnju izvjesnije, sigurnije i slobodnije budućnosti za sve.
Sedmi natječaj posvećen je studenticama i studentima u Srbiji koji su u posljednjih godinu dana održali nebrojene lekcije o nenasilnoj borbi, solidarnosti, zajedništvu, podršci, ljubavi, volji, hrabrosti, empatiji, pomirenju, poštovanju i drugim važnim društvenim vrijednostima. Duboko se cijeni sve što su studenti napravili i pokrenuli, pa ovaj natječaj otvara prostor i za priče o njima i o njihovoj borbi za pravdu, slobodu i ravnopravnost.
Natječaj je otvoren do 24. 5. 2026. godine.
Izbor pristiglih priča napravit će žiri u sastavu: Danijela Repman, Lejla Kalamujić i Željko Belinić. Najmanje dvadeset odabranih radova bit će objavljeno u višejezičnoj zbirci.
Autori/ice triju najboljih priča bit će nagrađeni novčanim nagradama (u bruto iznosu):
nagrada 1 100 eura
nagrada 850 eura
nagrada 600 eura
Odluka žirija bit će objavljena sredinom studenoga 2026. godine.
Natječaj organizira tim Biber Centra za nenasilnu akciju Sarajevo–Beograd.
Radove je moguće slati, a čitanju se raduje tim Biber.
Pravila i uvjeti natječaja možete naći na stranicama Bibera.
